**Запрашаем на вячоркі**

*У зале ўсё гатова для правядзення вячорак: стаяць лавы, заспаныя беларускімі тканымі посцілкамі, дываны, на сценах, на вокнах і каля іх — вышытыя ручнікі з карункамі, на паліцах стаіць гліняны посуд, хлебніцы і сухарніцы з саломкі, драўляныя лыжкі, чыгуны, на покуце — ікона, а ў куце — прыгожы вялікі куфэрак.  
У залу ўваходзяць гаспадар і гаспадыня, апранутыя ў беларускія касцюмы.*

**Вядучы.**

Добры вечар усім вам,  
Дарагія госці,  
Дзякуем, што к нам вы  
Прыбылі ў госці.

**Вядучая.**

Рады мы ўбачыць  
Вас у нашай хаце.  
Нашым караваем  
Вас пачаставаці.

**Вядучы.**

Па звычаях народных  
Усім гасцям — паклон наш.  
3 добрым словам і з любоўю  
Вас вітаем хлебам-соллю!

*Вядучая кладзе хлеб з соллю на стол.*  
**Вядучая.**

А свае «Вячоркі»  
Паказаць вам рады.  
Рады мы паслухаць  
Вашае парады.

**Вядучы.**

Рады мы заўсёды  
3 вамі парадніцца.  
У шчаслівай долі  
Жыць і весяліцца.

**Вядучая.** Вячоркі... Вечарушкі... Пасядзелкі... Пасядушкі... Супрадкі... Папрадкі... Зборкі...  
Па-рознаму называлі вячоркі. Збіраліся на вячоркі некалі і ў нашай вёсцы. Для чаго? Што людзей прыцягвала да вячорак?  
**Вядучы.** Гэта традыцыйная форма калектыўнай жаночай працы і правядзення вольнага часу ў доўгія асеннія і зімовыя вечары. 3 глыбокай даўнасці прыйшоў да нас гэты народны звычай. Як ні цяжка было жыць у тыя далёкія часы, а усе ж засталася ў народа любоў да песень, танцаў, гульняў, жартаў.  
**Вядучая.** Звычайна на вячоркі збіраліся ў хаце з прасторным пакоем. Сустракалі гасцей гаспадыня-весялуха, гаспадар-жартаўнік, якія самі вельмі любілі спяваць, расказаць якую-небудзь небыліцу, успомніць пра сваю маладосць, пра свае горычы і радасці. Жартаўнікі прыдумлялі розныя гульні.  
**Вядучы.** На вячорках вяліся розныя размовы. Марылі, безумоўна, аб лепшым жыцці, думалі і абмяркоўвалі, дзе і як можна зарабіць, каб дапамагчы сваім бацькам.  
Марылі яшчэ і аб тым, каб навучыцца трохі грамаце. Марылі аб зямлі, аб волі, аб лепшым жыцці. Свае мары выказвалі ў песнях.  
**Вядучая.** Паступова вячоркі як форма грамадскага бытавання спынілі сваё існаванне. На жаль, яны сёння адраджаюцца толькі на фальклорных святах і канцэртах.  
Будзем спадзявацца, што асноўныя элементы гэтага рытуалу зоймуць пачэснае месца ў сучасным жыцці.

**Гаспадар.** Запрашаем на вячоркі!  
**Гаспадыня.**  
Добры вечар! Шчодры вечар!  
Добрым людзям на здароўе!  
  
*У залу ўваходзяць хлопчыкі і дзяўчынкі ў нацыянальным беларускім адзенні.*

**Хлопчык.**  
Гэй вы, хлопцы і дзяўчаты!  
Сабірайцеся ля хаты!  
Паспяваем, пагуляем,  
I гасцей пазабаўляем!  
**Дзяўчынка.**  
Без музыкі, без дуды,  
Ходзяць ногі не туды,  
Як музыку пачуюць,  
Самі ногі танцуюць!

*Дзеці танцуюць "Польку Янку".*  
**Гаспадар.** Дзякуй вам, дзяўчаты і хлопцы, добра скакалі! Парадавалі нас.  
**Гаспадыня.** Праходзьце, калі ласка, у хату.  
*Гучыць музыка. сядаюць на лавы (хтовышывае, хто вяжа) У залу ўбягае "конь", накрыты тканай посцілкай, падскаквае пад музыку. За ім бяжыць цётка Лявоніха, спрабуе спыніць.*  
**Лявоніха.** П-пру, каханенька-родненька! Вось дык разышлася! Ды спыніся, кажу! Людзі добрыя, дапамажыце!  
*Падбягае да гаспадароў, просіць, каб спынілі музыку.*  
**Лявоніха.** Як пачула мая кабылка музыку, дык і пабегла сюды. Вельмі ж любіць танцаваць! Ой, а дзе ж гэта я?  
**Гаспадыня.**  На вячорках. Запрашаем да нас!  
**Лявоніха.** Ой, а мы ж не прывіталіся! *(Піхае ў бок "каня", кланяюцца.)* Дзень добры!  
*Адпраўляе "каня" на двор.*  
**Гаспадыня.** Сядай, цётка Лявоніха, з намі. Паслухай ды паглядзі, як мы спяваем.  
**Лявоніха.** А ці ведаеце вы хто складае музыку? I чаму гэта мы некаторыя творы называем народнымі? Вось паслухайце, што я вам раскажу пра беларускія народныя песні. Калісьці даўно, калі я яшчэ была маладой, людзі не ведалі, як запісваюцца ноты. Новыя песні яны запаміналі, а потым перадавалі адзін аднаму. У розных вёсках адна і тая ж песня магла гучаць крыху інакш.  
У песнях людзі расказвалі аб сваіх радасцях, працы, жыцці. Таму з народных песень мы можам даведацца аб мінулым беларускага народа.

Вось паслухайце.

*Песня “Купалінка” або “Ульяніца”  
Раздаецца стук у дзверы. Уваходзяць яшчэ госці ў народным адзенні.*  
**Госці.** Можна ў хату?  
**Гаспадыня.** Можна, можна!   
**Госці.**  
Добры вечар таму,  
У чыім мы даму! *(Кланяюцца гаспадыні*  
**Госці.** Добры вечар гаспадару!  
**Гаспадар.** Добры вечар! 3 чым прыйшлі?  
**Госці.** 3 песняй.   
*Спяваюць "Цячэ вада ў ярок". Усе танцуюць. Пасля гаспадыня запрашае гасцей прысесці, адпачыць.***Гаспадыня.** Я хачу сказаць,што нашы беларускія вясковыя майстрыхі шмат чаго ўмеюць рабіць: і вязаць, і вышываць, і посуд рабіць. Паглядзіце, якія прыгожыя рушнікі вышылі дзяўчаты, розныя вышыванкі, а сатканыя дываны!

**Гаспадар.** Мне здаецца, што сёння ў нас сабраліся вельмі працавітыя дзяўчаты і хлопцы.  
**Гаспадыня.** Давайце будзем працаваць ды прымаўкі ўспамінаць.  
**Дз..**  
1.Хочаш добра жыць — павінен працу любіць.  
2.Нічога само не робіцца.  
3.Узяўся за гуж — не гавары, што не дуж.  
4.Чалавек без працы, што птушка без крылаў.  
5.Не за сваю працу не бярыся.  
**Гаспадар.** Ці не засядзеліся мы з вамі за працай?  
**Хл.**

Як музыкі зайграюць,  
Ногі самі ў скокі рвуцца.  
Ай да туры-растатуры,  
Беларускай мы натуры.

**Гаспадар:** Давайце патанцуем танец “Кракавяк”

Танец “Кракавяк”

**Гаспадар.** Ну і парадавалі мяне. Аж сваю маладосць успомніў. А мы тады яшчэ любілі і частушкі спяваць. Ну і шмат я іх ведаў!  
**Гаспадыня.** I я памятаю, як мы спявалі частушкі.  
**Лявоніха**. Хлопчыкі і дзяўчынкі, напэўна, таксама ведаеце частушкі? Давайце заспяваем.

Частушкі

Мы з дзяўчатамі ўтраём Я надзену чаравікі

Вам прыпеўкі прапаём, Пайду на гулянне.

Пад вясёлы перабор Эх, гармонік, заіграй

Няхай пляша ў полі бор. Пра маё каханне.

На стале стаіць талерка, Беларуская старонка

А ў талерцы – ножыкі. Славіцца абрусамі.

Нашы хлопцы задаюцца, Салам, бульбай, пачастункам

Як у полі вожыкі . Ды хлапцамі русымі.

Гарманіста палюбіла –

Заругала мяне маць.

Не ругай мяне, мамаша,--

Развясёлы будзе зяць!

3. Ці я ў мамкі не дачка,

Ці я не дачушка.

Хоць малая я расточкам,

Але ж весялушка.

4. Чаму мілы не прыйшоў?

Ці штаны ты не знайшоў?

Хоць бы дзедавы надзеў,

Дзед на печы б пасядзеў!

**Гаспадар:** I яшчэ адна пацеха -гульня для смеху. Але перш чым гуляць, адгадайце загадкі:

1. Не кароль, а ў кароне,

Не гусар, а пры шпорах.  
Гадзінніка не мае, а час знае. (Певень)

1. З людзьмі сябруе, хату вартуе,

Жыве пад ганкам, хвост абаранкам. (Сабака)

1. Чорная карова ўсіх людзей пакалола,

а белая ўстала, усіх пападымала (Ноч і дзень).

1. Ляціць без крыл па сто міль (Вецер).
2. Сядзіць паня ў каморы, яе косы на дворы (Морква).
3. Ні вокан ні дзвярэй - поўна хатка людзей (Агурок)
4. Ідзе-ідзе, а з месца не сойдзе (Гадзіннік).
5. Усіх возіць, а сам пехатою ходзіць. (Конь)

**Гаспадыня**: А зараз паглядзім якія ў нас спрытныя дзяўчаты, ды хлопцы

**Конкурс “Хуткі клубок”**

(З куфэрка дастаюцца клубкі з ніткамі і прапануецца гасцям пераматаць іх на шпулькі на хуткасць)

**Гаспадар**: Ну, як вы тут, не сумуеце? Зіма цяпер, холадна, няхутка буслы цёплую вясну на сваіх крылах прынясуць. А ці ведаеце вы, чаму бусел жаб і вужоў збірае? (Усе артысты жадаюць паслухаць.) Ну дык слухайце.  
Калі Бог зрабіў жабаў, яшчарыц і вужоў, то злажыў іх у мяшок і даў яго трымаць бацяну, сказаўшы, каб ён туды не глядзеў. Бацяна ўзяла цікавасць, і ён расхінуў мяшок, каб паглядзець, што там ёсць. Калі гэта ён расхіліў мяшок, так усе яшчарыцы, жабы і павыскаквалі. Прыйшоў Гасподзь і ўбачыў, што бацян павыпушчаў усіх з мяха, то ўзяў дубца і пачаў яго хвастаць. Ад гэтага ў бацяна хвост і чорны. I сказаў яму Гасподзь: усё жыццё хадзіць табе па балоце і збіраць тых жаб, што павыпускаў. Вось як было.

**Лявоніха:** Нешта засумавалі.Кажуць, што ты, Міхась, добра спяваеш са сваею Марысяй. Праспявай якую –небудзь вясёлую песню, а мы дапаможам.

**«Стукалка»** (бел. нар. песня)

1. Сядзіць баба на драбіне,  
а над ёй кацяткі.  
Зашчыпалі яны бабу за голыя пяткі.  
***Прыпеў:***  
Стукалка-грукалка,  
выбівалка-стукалка.  
Сама грае, сама б’е,  
сама песеньку пяе.  
2. Ой, пінжак, мой пінжак,  
парваныя плечы,  
Чым такая вечарына,  
лепей спаць на печы.  
***Прыпеў.***  
3. Ой, у лузе пры даліне  
пяе песні салавей,  
Сёння весела жывецца,  
заўтра будзе весялей.  
***Прыпеў.***

**Лявоніха:** Ой, як жа ж цікава сёння тут у вас было! Я сваю маладосць успомніла і з вамі аж сама памаладзела! Але ж пара і дахаты збірацца — час ужо позні. Дзе ж гэта мая кабылка? Каханенькая, родненькая. скачы хутчэй, паедзем дадому!  
З'яўляецца ўжо знаёмы "конь", нецярпліва пастуквае капытамі.  
**Лявоніха.** Можа, каго падвезці?  
**Госці.** I нам ужо пара. Мы з табою, Лявоніха.  
Усе развітваюцца з гаспадарамі, "садзяцца" ў вазок, ад' язджаюць і спяваюць песню "Бывайце здаровы, жывіце багата".  
**Гаспадыня.** Вось і падышлі да канца нашы вячоркі. Калі вам у нас спадабалася — вельмі рады.  
Гаспадар: А яшчэ хочацца сказаць:

Усё ўмелі нашы дзеды,

Нашы дзеды ўсё маглі.

Будавалі гумны, стайні,

Сені, павеці, дамы.

А прылады працы — гляньце:

Цэп, сявенька, кораб, кош,

Ступа, прасніца і пранік,

Незаменны калаўрот.

**2:**

У хаце вырабы таксама

3 дрэва зроблены, як звон:

Столь і ложак, бочкі, бойкі,

Дзежкі, лыжкі і ўслон.

Вось вам вырабы і з гліны.

Ды не вырабы, а цуд —

Збан, гарлач і гляк, як цацка,

Пазірае на усіх.

3:

Працы шмат было, паверце.

Нашы продкі ўсё маглі,

Каб лягчэй жылося ўнукам,

Рэчы ў спадчыну ішлі.

А жанчынкі-гаспадынькі

Пралі, ткалі, вышывапі,

Шылі, мылі, прасавапі,

Хату чыста прыбіралі,

На папетках працавалі,

Дзетак сваіх гадавалі,

Печ палілі, хлеб пяклі,

Спаць ім не было калі.

4:

Шмат мінула з таго часу,

Лепш мы сталі жыць за іх.

Паважайце, калі ласка,

I бабулек, і дзядкоў сваіх.

Паважайце іх за працу,

Распытайце пра іх быт,

Каб было вам што пакінуць

Для прапраўнукаў сваіх.

**Гаспадыня.** Да пабачэння! Заходзьце да нас! Заўжды рады!